CELEX: 32010R0863
Language: ro
Date: 2010-09-29 00:00:00
Title: Regulamentul (UE) nr. 863/2010 al Comisiei din 29 septembrie 2010 de modificare a Regulamentului (CE) nr. 967/2006 în ceea ce privește termenele aplicabile exportului de zahăr produs peste cotă și prelevărilor pentru acesta

30.9.2010   
            
            
               RO
            
            
               Jurnalul Oficial al Uniunii Europene
            
            
               L 256/15
            
         REGULAMENTUL (UE) NR. 863/2010 AL COMISIEI
   din 29 septembrie 2010
   de modificare a Regulamentului (CE) nr. 967/2006 în ceea ce privește termenele aplicabile exportului de zahăr produs peste cotă și prelevărilor pentru acesta
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 134 și articolul 161 alineatul (3), coroborate cu articolul 4,
   întrucât:
   
               (1)
            
            
               Regulamentul (CE) nr. 967/2006 al Comisiei din 29 iunie 2006 de stabilire a normelor de aplicare a Regulamentului (CE) nr. 318/2006 al Consiliului privind producția peste cotă în sectorul zahărului (2) stabilește termene aplicabile exportului de zahăr în afara contingentului și prelevărilor pentru acesta.
            
         
               (2)
            
            
               Articolul 19 alineatul (2) litera (c) din Regulamentul (CE) nr. 967/2006 prevede că, în cazul exportului producției peste cotă, producătorii trebuie să prezinte autorității competente din statul membru dovezile de export solicitate înainte de data de 1 aprilie următoare anului de comercializare în care a fost produs excedentul.
            
         
               (3)
            
            
               În cazul în care anumite destinații nu sunt eligibile pentru exportul de zahăr și/sau izoglucoză produse peste cotă, producătorii trebuie să prezinte dovezi cu privire la sosirea la destinație în conformitate cu articolul 4c din Regulamentul (CE) nr. 951/2006 (3). Experiența a demonstrat că, în cazul anumitor destinații, obținerea tuturor documentelor necesare poate să dureze mai mult timp. Prin urmare, în acest caz este necesar să se prevadă posibilitatea de a extinde termenul.
            
         
               (4)
            
            
               Atunci când se extinde termenul de depunere a dovezilor de export pe lângă autoritățile competente din statul membru, este necesar să se adapteze și termenul în care statul membru notifică prelevările totale care trebuie plătite de producători, precum și termenul în care producătorii trebuie să plătească prelevările. În mod asemănător, este necesar să se modifice termenul fixat statelor membre pentru a stabili și a comunica Comisiei cantitățile excedentare.
            
         
               (5)
            
            
               Prin urmare, articolele 3, 4 și 19 din Regulamentul (CE) nr. 967/2006 trebuie modificate în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 967/2006 se modifică după cum urmează:
   
               1.
            
            
               La articolul 3 alineatul (2) se adaugă al doilea paragraf cu următorul text:
               „În cazul în care statele membre folosesc posibilitatea prevăzută la articolul 19 alineatul (3), termenele prevăzute la primul paragraf sunt 1 noiembrie și, respectiv, 1 decembrie.”
            
         
               2.
            
            
               La articolul 4 alineatul (3) se adaugă al doilea paragraf cu următorul text:
               „În cazul în care statele membre folosesc posibilitatea prevăzută la articolul 19 alineatul (3), termenul prevăzut la primul paragraf este 31 decembrie.”
            
         
               3.
            
            
               Articolul 19 se modifică după cum urmează:
               
                           (a)
                        
                        
                           Alineatul (2) litera (c) punctul (ii) se înlocuiește cu următorul text:
                           
                                       „(ii)
                                    
                                    
                                       documentele menționate la articolele 31 și 32 din Regulamentul (CE) nr. 376/2008 și, dacă anumite destinații nu sunt eligibile pentru exporturile de zahăr și/sau izoglucoză în afara contingentului, documentele menționate la articolul 4c din Regulamentul (CE) nr. 951/2006, necesare eliberării garanției.”
                                    
                                 
                     
                           (b)
                        
                        
                           Se adaugă alineatul (3), cu următorul text:
                           „(3)   În cazul în care anumite destinații nu sunt eligibile pentru exportul de zahăr și/sau izoglucoză produse peste cotă, statele membre pot, la solicitarea scrisă a producătorului, prelungi cu până la 6 luni termenul de 1 aprilie prevăzut la alineatul (2) litera (c) pentru prezentarea documentelor menționate la alineatul (2) litera (c) punctul (ii).”
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 septembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 176, 30.6.2006, p. 22.
   
      (3)  JO L 178, 1.7.2006, p. 24.